b'\n_START_ARTICLE_\nSlovenska Elektra: Bojevnica svetlobe\n_START_SECTION_\nSnov in motiv\n_START_PARAGRAPH_\nRoman opisuje urjenje v karateju in samurajskem me\xc4\x8devanju, \xc5\xa1portna tekmovanja in prikaze borilnih ve\xc5\xa1\xc4\x8din. Glavna junakinja spozna sijaj medalj in kak\xc5\xa1no ceno je v\xc4\x8dasih treba pla\xc4\x8dati zanje. Eden od osrednjih motivov je ljubezenska zgodba. Nepogre\xc5\xa1ljive so tudi prijateljske vezi, ki imajo v \xc4\x8dasu odra\xc5\xa1\xc4\x8danja \xc5\xa1e poseben pomen.\n_START_SECTION_\nVsebina\n_START_PARAGRAPH_\nGlavna junakinja Polonca odra\xc5\xa1\xc4\x8da na pode\xc5\xbeelju v idili\xc4\x8dnem kme\xc4\x8dkem okolju. Ko za\xc4\x8dne obiskovati srednjo ekonomsko \xc5\xa1olo v mestu, se ji \xc5\xbeivljenje povsem spremeni. Spoprijatelji se s tremi so\xc5\xa1olkami, ki postanejo nerazdru\xc5\xbene. Z najbolj\xc5\xa1o prijateljico Klementino si ogledata film Elektra, ki jo navdu\xc5\xa1i za borilne ve\xc5\xa1\xc4\x8dine. Na Akademiji bojevni\xc5\xa1kih ve\xc5\xa1\xc4\x8din pri\xc4\x8dne trenirati karate. Starej\xc5\xa1e klubske \xc4\x8dlanice, uveljavljene tekmovalke in gimnazijke, je ne sprejmejo medse. \xc5\xbdivljenje ji \xc5\xa1e posebej greni dr\xc5\xbeavna prvakinja, \xc5\xa1minkerica Maja. Odnos se zaostri, ko se pojavi mladi \xc5\xa1ampion karateja Mare, za katerim norijo vsa dekleta. Mare in Polonca postaneta par. Polonca se doka\xc5\xbee kot izven serijska tekmovalka, postane dr\xc5\xbeavna prvakinja, zmaga na mednarodnem pokalu. Izuri se v rokovanju z dvema no\xc5\xbeema sai, tako kot njena vzornica filmska Elektra. To spretnost prika\xc5\xbee skozi glasbeno kato na budo gala ve\xc4\x8deru ter do\xc5\xbeivi velik uspeh._NEWLINE_Maja kuha zamero in sklene da bo na vsak na\xc4\x8din uni\xc4\x8dila Polonco. Z la\xc5\xbejo dose\xc5\xbee, da Mare podvomi v Polonco in jo zapusti. Mare za\xc4\x8dne hoditi z Majo. Sledijo kvalifikacije in svetovno prvenstvo. Polonca postane nova mladinska prvakinja v karateju. Mediji jo \xc4\x8dastijo in razglasijo za Slovensko Elektro. Ko Mare izve resnico, zapusti Majo in se \xc5\xbeeli vrniti k Polonci. Ob zaklju\xc4\x8dku \xc5\xa1olskega leta, se po proslavi, na kateri je Polonca demonstrirala svojo ve\xc5\xa1\xc4\x8dino sai, soo\xc4\x8dita na hodniku.\n_START_SECTION_\nOcene\n_START_PARAGRAPH_\nRoman je eno temeljnih del slovenskega romana o borilnih ve\xc5\xa1\xc4\x8dinah. Ima tudi zna\xc4\x8dilnosti \xc5\xa1portnega romana in mladinskega romana.'